Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Malta, Mosta	
Organizátor:	Rada Európy  	
Termín:	26. – 28. 05. 2016	
Účel:	Vzdelávacia aktivita Rady Európy: Modul B - Evalvácia a hodnotenie transverzálnych postojov, zručností a znalostí	
Rokovací jazyk:	Anglický, francúzsky jazyk  	
	
Rámcový program
26. 05. – 27. 05. 2016 – vzdelávacia aktivita v rámci programu Rady Európy - Pestalozzi: Modul B - Evalvácia a hodnotenie transverzálnych postojov, zručností a znalostí 
28. 05. 2016 – cesta Mosta – Bratislava

Stručný priebeh	
Program Rady Európy Pestalozzi je zameraný na profesijný rozvoj pedagogických a odborných zamestnancov v rámci celoživotného vzdelávania. Program v roku 2016 celkovo zahŕňa 25 aktivít (školenia, workshopy, diseminačné a vzdelávacie aktivity na národnej úrovni, letné školy) pre určitú cieľovú skupinu. Do programu sa môžu zapojiť učitelia, riaditelia škôl, školitelia, inšpektori, odborní zamestnanci a pod. zo signatárskych krajín Európskeho kultúrneho dohovoru, medzi ktoré patrí aj Slovenská republika. Cestovné a pobytové náklady účastníkov hradí Rada Európy a hosťujúca krajina. 

Vzdelávacia aktivita Module B - Evaluation and assessment of transversal attitudes, skills and knowledge bola realizovaná ako školenie Rady Európy zamerané na problematiku evalvácie a hodnotenia transverzálnych postojov, zručností a znalostí (ďalej i TASKs). Vzdelávanie bolo určené pre vybraných absolventov vzdelávacieho programu Modul A v danej oblasti, ktorý bol realizovaný v októbri 2015 a to na základe aktívnej spolupráce v procese tvorbe vzdelávacích materiálov po absolvovaní Modulu A. Aktivita v dĺžke trvania 220 hodín prebiehala od októbra 2015 do mája 2016, pričom pozostávala z prípravnej fázy, vzdelávacieho programu Modul A, individuálnej tvorby a pilotovania vzdelávacích materiálov, vzdelávacieho programu Modul B, revízie a finalizácie vzdelávacích materiálov. Koordinátorkou vzdelávacej aktivity bola Višnja Rajić, pedagogickou konzultantkou Pascale Mompoint Gaillard a facilitátormi Ildikó Lázár a Eusébio André Machado. Aktivity sa zúčastnilo 24 participantov z viacerých krajín Rady Európy, z toho jeden za Slovenskú republiku v zastúpení Štátnym pedagogickým ústavom. 

Zameranie a aktivity v rámci Modulu B:  
1.	Kľúčové aspekty pilotovania vzdelávacích materiálov
2.	Metódy tvorby a hodnotenie transverzálnych postojov, zručností a znalostí
3.	Princípy a dôvody hodnotenia transverzálnych postojov, zručností a znalostí
4.	Pilotovanie aktivít z vytvorených vzdelávacích materiálov a spätná väzba
5.	Pozorovanie implementácie vzdelávacích aktivít v základnej škole a spätná väzba
6.	Možnosti ďalšej spolupráce na medzinárodnej úrovni 
7.	Revízia a finalizácia vzdelávacích materiálov na základe výsledkov z pilotovania
	
Odporúčania a závery	
Vzdelávacia aktivita Evaluation and assessment of transversal attitudes, skills and knowledge poukázala na kľúčové hodnoty a princípy Rady Európy a programu Pestalozzi v oblasti výchovy a vzdelávania k demokratickému občianstvu. Odporúčame podporovať rozvoj transverzálnych postojov, zručností a znalostí vo výchovno-vzdelávacom procese potrebných pre udržateľnú demokratickú spoločnosť. 
Úspešní absolventi celého vzdelávacieho programu získali certifikát Rady Európy pre vzdelávanie v oblasti evalvácie transverzálnych postojov, zručností a znalostí. Vytvorené vzdelávacie materiály budú zverejnené na webovom sídle Rady Európy – program Pestalozzi. 
	
Očakávaný prínos	
Absolvovanie vzdelávacej aktivity prispelo k podpore profesijného rozvoja v oblasti transverzálnych postojov, zručností a znalostí vo výchovno-vzdelávacom procese a implementácie TASKs pri aktivitách vo výchovno-vzdelávacom procese. Informácie nadobudnuté počas vzdelávacej aktivity môžu prispieť k podpore prípravy rôznych materiálov pre učiteľov, pri tvorbe a posudzovaní rôznych koncepčných materiálov a/alebo vzdelávacích zdrojov. 
Odbornosť v danej oblasti môže byť využitá pri odbornom a organizačnom zabezpečovaní akadémie k ľudským právam a demokratickému občianstvu, ktorá by mala byť organizovaná Štátnym pedagogickým ústavom na jeseň 2016. 
Prínosom je i zapojenie sa do on-line komunity praxe programu Pestalozzi, siete odborníkov v oblasti vzdelávania a možnosť naďalej pokračovať v rozvíjaní kompetencií a spolupráce na medzinárodnej úrovni.  
	
Prehľad prinesenej dokumentácie a miesto jej uloženia	
Príručka TASKs for democracy so 60 aktivitami zameranými na učenie sa a hodnotenie transverzálnych postojov, zručností a znalostí je dostupná v elektronickej forme na webovom sídle Rady Európy – program Pestalozzi: 
http://www.coe.int/t/dg4/education/pestalozzi/Source/Documentation/Pestalozzi4_EN.pdf 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová	
Dátum: 02. 06. 2016	
Správu schválil: doc. PhDr. Ľudovít Hajduk, PhD., riaditeľ ŠPÚ